Spatz3 justerbar maveballon er lavet af medicinsk silikone i høj kvalitet. Den er udstyret med en ventil, som giver mulighed for justering af størrelsen af ballonen, hvilket muligvis øger dine chancer for at få de bedste resultater af behandlingen.
Spatz3 justerbar maveballon fyldes med farvet saltvant. Mængden af saltvand afgøres ved en kikkertundersøgelse, og ballonen kommer til at optage omtrent en tredjedel af volumen i mavesækken.
Oplever du en for øget mæthedsfornemmelse med Spatz3, kan maveballonens størrelse mindskes, mens den på samme vis kan øges, hvis det modsatte er tilfældet. Lægen kan justere ballonens størrelse, mens den stadig befinder sig i maven, og proceduren er derfor relativt nem. Behandlingen varer typisk 12 måneder.